Fiskere hadde lenge satt standarden for hvordan båtene skulle være, helt til Wiksten introduserte krysserhekken på de små fiskesnekkene på 20-25 fot. Dette resulterte i bedre bæring, særlig med sjøen aktenfra var dette viktig. Båtbyggeren så krysserhekken første gang på ei fiskerimesse i Göteborg rundt 1950 og i 1952 ble den første snekka med denne hekken sjøsatt. Fiskere i de værharde farvannene rundt Oslofjorden og Skagerak lærte raskt å sette pris på nyvinningen.